CELEX: 32012D0704
Language: et
Date: 2012-11-13 00:00:00
Title: 2012/704/EL: Nõukogu rakendusotsus, 13. november 2012 , millega muudetakse rakendusotsust 2010/99/EL, millega lubatakse Leedu Vabariigil pikendada selle meetme kohaldamist, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193

16.11.2012   
            
            
               ET
            
            
               Euroopa Liidu Teataja
            
            
               L 319/7
            
         NÕUKOGU RAKENDUSOTSUS,
   13. november 2012,
   millega muudetakse rakendusotsust 2010/99/EL, millega lubatakse Leedu Vabariigil pikendada selle meetme kohaldamist, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193
   (2012/704/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 291 lõiget 2,
   võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, (1) eriti selle artikli 395 lõiget 1,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Komisjoni peasekretariaadis 8. veebruaril 2012 registreeritud kirjaga taotles Leedu luba jätkuvalt kohaldada meedet, millega tehakse erand direktiivi 2006/112/EÜ sätetest, mis käsitlevad maksuhaldurile käibemaksu maksmise eest vastutavat isikut.
            
         
               (2)
            
            
               Direktiivi 2006/112/EÜ artikli 395 lõike 2 kohaselt teavitas komisjon 4. aprilli 2012. aasta kirjaga teisi liikmesriike Leedu taotlusest. Komisjon teatas 11. aprilli 2012. aasta kirjaga Leedule, et tal on taotluse hindamiseks kogu vajalik teave.
            
         
               (3)
            
            
               Nõukogu 15. mai 2006. aasta otsusega 2006/388/EÜ, millega lubatakse Leedu Vabariigil kohaldada meedet, mis kaldub kõrvale kumuleeruvaid käibemakse käsitlevate liikmesriikide õigusaktide ühtlustamist käsitleva kuuenda direktiivi 77/388/EMÜ artiklist 21, (2) lubati Leedul muu hulgas määrata käibemaksu tasumise eest vastutavaks tarne saaja, kui tarnija või teenuste osutaja suhtes kohaldatakse kohtuliku järelevalve all läbi viidavat maksejõuetusmenetlust ja ümberstruktureerimist, ning metsamaterjali tarnete korral.
            
         
               (4)
            
            
               Nõukogu 16. veebruari 2010. aasta rakendusotsusega 2010/99/EL, millega lubatakse Leedu Vabariigil pikendada selle meetme kohaldamist, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193, (3) pikendati otsuses 2006/388/EÜ sätestatud erandi (edaspidi „erandmeede”) kohaldamist.
            
         
               (5)
            
            
               Leedu maksuhaldurite teostatud maksupettuste uurimine ja analüüs näitasid erandmeetme tõhusust.
            
         
               (6)
            
            
               Komisjon mõistab, et erandmeetme kohaldamist õigustav õiguslik ja faktiline olukord ei ole muutunud ja on endiselt sama. Seepärast tuleks Leedule anda luba kohaldada meedet veel ühe piiratud ajavahemiku jooksul.
            
         
               (7)
            
            
               Juhul kui Leedu peab ikka veel vajalikuks erandmeetme pikendamist pärast 2015. aastat, tuleks komisjonile hiljemalt 1. aprilliks 2015 esitada hindamisaruanne koos kõnealuse pikendamistaotlusega.
            
         
               (8)
            
            
               Erandmeede ei mõju ebasoodsalt käibemaksust tulenevatele liidu omavahenditele,
            
         ON VASTU VÕTNUD KÄESOLEVA OTSUSE:
   Artikkel 1
   Rakndusotsuse 2010/99/EL artikli 2 teine lõik asendatakse järgmisega:
   
      „Seda kohaldatakse 1. jaanuarist 2013 kuni 31. detsembrini 2015. Iga taotlus käesoleva otsusega ettenähtud meetme pikendamise kohta tuleb komisjonile esitada hiljemalt 1. aprilliks 2015 ning sellele tuleb lisada aruanne, mis hõlmab kõnealuse meetme kohaldamise ülevaadet.”
   
   Artikkel 2
   Käesolev otsus jõustub selle teatavakstegemise päeval.
   Seda kohaldatakse alates 1. jaanuarist 2013.
   Artikkel 3
   Käesolev otsus on adresseeritud Leedu Vabariigile.
   
      Brüssel, 13. november 2012
      
         
            Nõukogu nimel
         
         
            eesistuja
         
         V. SHIARLY
      
   
   
      (1)  ELT L 347, 11.12.2006, lk 1.
   
      (2)  ELT L 150, 3.6.2006, lk 13.
   
      (3)  ELT L 45, 20.2.2010, lk 10.